г. са обработили по-малко от 120 милиона УИ на равнище потребителска опаковка в Съюза;
 б)
 до 20 май 2021 г. за производствените процеси, извършвани от икономически оператори, попадащи в обхвата на определението за малки и средни предприятия в Препоръка 2003/361/ЕО на Комисията (6);
 в)
 за изцяло ръчни производствени процеси.
 Член 8
 Структура на УИ на равнище потребителска опаковка
 1. Всяка потребителска опаковка на тютюнево изделие се маркира с УИ на равнище потребителска опаковка. Той се състои от възможно най-кратка последователност от буквено-цифрови знаци, които са не повече от 50. Последователността е уникална за дадена потребителска опаковка и съдържа следните елементи от данни:
 а)
 на първа позиция: буквено-цифровият знак, който представлява идентификационният код на издателя на идентификаторите, определен в съответствие с член 3, параграф 4;
 б)
 буквено-цифрова последователност, при която вероятността тя да бъде отгатната е пренебрежимо малка и при всички случаи по-ниска от едно на десет хиляди („сериен номер“);
 в)
 код („код на изделието“), който позволява да се определи следното:
 i)
 мястото на производство;
 ii)
 производственият обект, посочен в член 16;
 iii)
 машината, използвана за производство на тютюневите изделия, посочена в член 18;
 iv)
 описанието на изделието;
 v)
 предвиден пазар за продажбата на дребно;
 vi)
 предвидения маршрут за транспортиране;
 vii)
 когато е приложимо, вносителят в Съюза;
 г)
 на последна позиция: електронния времеви печат под формата на последователност от осем цифрови знака във формат ГГММДДчч, указваща датата и времето на производство.
 2. Издателите на идентификатори отговарят за генерирането на код, състоящ се от елементите, изброени в параграф 1, букви а), б) и в).
 3. Производителите или вносителите добавят електронния времеви печат, посочен в параграф 1, буква г), към кода, генериран от издателя на идентификатори в съответствие с параграф 2.
 4. УИ на равнище потребителска опаковка не включва елементи от данни, различни от изброените в параграф 1.
 Когато издателите на идентификатори използват криптиране или компресиране за генерирането на УИ на равнище потребителска опаковка, те информират за това компетентните органи на държавите членки и Комисията за използваните алгоритми за криптиране и компресиране. ИУ на равнище потребителска опаковка не се използват повторно.
 Член 9
 Искане и издаване на УИ на равнище потребителска опаковка
 1. Производителите и вносителите изпращат искане до компетентния издател на идентификатори за издаване на ИУ на равнище потребителска опаковка, посочени в член 8. Исканията се подават по електронен път в съответствие с член 36.
 2. Производителите и вносителите, които подават такова искане, предоставят информацията, посочена в приложение II, глава II, раздел 2, точка 2.1, в определения там формат.
 3. В срок от два работни дни от датата на получаване на искането и в посочения ред издателят на идентификаторите:
 а)
 генерира кодовете, посочени в член 8, параграф 2;
 б)
 предава кодовете и информацията, посочена в параграф 2 от настоящия член, посредством маршрутизатора до първичното хранилище на данни на подалия искането производител или вносител, както е установено в член 26; и
 в)
 предава по електронен път кодовете до подалия искането производител или вносител.
 4. Държавите членки обаче могат да изискват от издателите на идентификатори да извършат физическа доставка на УИ на равнище потребителска